থানার সিসিটিভি ফুটেজ সংরক্ষণের নির্দেশ আদালতের

কলকাতা: মালদহ (Malda) কংগ্রেস পঞ্চায়েত সদস্যের দেওরকে হেফাজতে নিয়ে মারধরের অভিযোগ পুলিশের বিরুদ্ধে। কোনও অভিযোগ ছাড়াই হেফাজতে কেন নিয়ে গেল জেলার এসপির কাছে জানতে চাইল আদালত। থানার সিসিটিভি ফুটেজ সংরক্ষণ করতে নির্দেশ দিলেন বিচারপতি জয় সেনগুপ্ত (Justice Joy Sengupta)। বিচারপতি আরও বলেন, এতদিন পুলিশ কেনও উদাসীন ছিল তা রিপোর্ট দিয়ে জানাতে হবে। ১০ দিনের মধ্যে এসপিকে রিপোর্ট দিতে হবে।

মালদহ হরিশ চন্দ্রপুর গ্রাম পঞ্চায়েতের কংগ্রেস সদস্য হাবিবা খাতুনের অভিযোগ, তার বিরুদ্ধে মিথ্যে অভিযোগ তোলা হয়েছে। সেই অভিযোগের ভিত্তিতে পুলিশ তার খোঁজে এসে তার দেওরকে তুলে নিয়ে গিয়ে অত্যাচার চালায়। এরফলে অসুস্থ হয়ে হাসপাতালে ভর্তি করতে হয় তার দেওর শরিকুল হককে। অভিযোগ রাজনৈতিক উদ্দ্যেশ্য প্রণোদিত হয়ে এই অত্যাচার করেছে পুলিশ। এরপরই পুলিশের বিরুদ্ধে কলকাতা হাইকোর্টের (Calcutta High Court) দ্বারস্থ হন ওই কংগ্রেস নেত্রী ।

আরও পড়ুন: এপিডিআরের আবেদনের গ্রহণযোগ্যতা নেই, জানিয়ে দিল হাইকোর্ট

অন্য খবর দেখুন